
 Създаване на MySQL база данни/потребител
==========================================


Можете да създавате нови MySQL база данни и потребители единствено чрез раздел [MySQL бази данни](https://www.icdsoft.com/bg/kb/view/mysql_bazi_danni_1) на хостинг Контролния панел.

### Създаване на MySQL база данни

За да създадете MySQL база данни:

1. Отворете раздел **MySQL бази данни** във Вашия хостинг Контролен панел.
2. Изберете таб **Бази данни**.
3. Въведете име за Вашата база данни в полето **Име на базата**. Името на Вашата база данни започва с Вашето потребителското име за хостинг Контролния панел, последванo от долна черта (\_).
4. Изберете колацията за Вашата база данни в падащото меню **Колация**. Колацията по подразбиране е **utf8\_general\_ci**.
5. Натиснете бутона **Създай**.

След като създадете база данни, системата автоматично ще добави всички права на Вашия главен MySQL потребител за тази база данни. Името на Вашия главен MySQL потребител е същото като Вашето потребителско име за хостинг Контролния панел. Паролата за Вашия главен MySQL потребител е първоначалната парола за Вашия хостинг Контролен панел по подразбиране.

### Създаване на MySQL потребител

По подразбиране Вашият главен MySQL потребител има всички привилегии за всички Ваши бази данни. Поради съображения за сигурност Ви съветваме да създадете и използвате отделен MySQL потребител за всяко софтуерно приложение, инсталирано на Вашия акаунт.

Можете да създадете MySQL потребител, следвайки тези стъпки:

1. Отворете раздел **MySQL бази данни** във Вашия хостинг Контролен панел.
2. Изберете таб **MySQL потребители**.
3. Въведете име за Вашия MySQL потребител в полето **MySQL потребител**.
4. Въведете парола за Вашия MySQL потребител в полетата **Парола** и **Потвърди паролата**.  
Важно: Ще видите индикатор за надеждността на паролата под полето **Парола**. Той се обновява в реално време, докато въвеждате паролата. Има пет нива на надеждност на паролата: **Много ниска**, **Ниска**, **Средна**, **Висока** и **Отлична**. Наред с индикатора за надеждност на паролата, ще виждате и съвети в подсказка до индикатора. Имайте предвид, че бутонът **Добави** ще бъде неактивен (изключен), ако паролата е с ниво на надеждност **Много ниска** или **Ниска**.
5. Изберете опцията **Включи** за настройката **Външни връзки**, ако MySQL потребителят ще се използва за отдалечен достъп до Вашите бази данни. За повече информация относно използването на външни връзки, моля да разгледате нашата статия [Разрешаване на външни връзки към база данни](https://www.icdsoft.com/bg/kb/view/razreshavane_na_vanshni_vrazki_kam_baza_danni_1).
6. Натиснете бутона **Добави**.
